КОМИ РЕСПУБЛИКАЛÖН ОЛАНПАС

**«Коми Республикаын челядя семьяяслы государственнöй гарантияяс йылысь» Коми Республикаса Оланпаслöн 2 статьяö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаын челядя семьяяслы государственнöй гарантияяс йылысь» Коми Республикаса Оланпаслöн 2 статьяö (Коми Республикаса государственнöй власьт органъяслöн индöд-тшöктöмъяс, 2005, 3 №, 3767 ст.; 2007, 2 №, 4702 ст.; 3 №, 4738 ст.; 2008, 9 №, 407 ст.; 2009, 49 №, 994 ст.) татшöм вежсьöмъяс:

1) 4 да 5 юкöнъяс гижны тадзи:

«4. Кагаысь быд тöлысся пособиесö, кагалы быд тöлысся пособие дорö содтöдсö оз мынтыны опекунлы (тöралысьлы), кодi босьтö Коми Республикаса законодательствоöн урчитöм пöрадок серти опека (тöрасьöм) улö босьтöм челядьöс видзöм вылö сьöм.

5. Мамъяслы, кодъяс быдтöны 10 да унджык челядь да босьтöны пенсиясö «Россия Федерацияын государственнöй пенсияöн могмöдöм йылысь» Федеральнöй оланпасса 18 статьялöн 1 пунктса 1 подпунктын пасйöм социальнöй пенсия кык мындаысь этшаджык, быд тöлысь сетöны 1000 шайт мында социальнöй мынтöм.»;

2) 51 юкöнсö киритны;

3) 6 юкöнсö гижны тадзи:

«6. Кагаысь быд тöлысся пособие, кагалы быд тöлысся пособие дорö содтöд да 10 да унджык кага быдтысь мамъяслы быд тöлысся социальнöй мынтöм вылö арталöны районса коэффициент Россия Федерацияса законодательствоöн урчитöм пöрадок серти.

Кагаысь быд тöлысся пособиесö, кагалы быд тöлысся пособие дорö содтöдсö да 10 да унджык челядь быдтысь мамъяслы быд тöлысся социальнöй мынтöмсö быд во индексируйтöны Коми Республикаса оланпасöн.».

**2 статья.** Тайö Оланпасыс вынсялö 2010 вося öшым тöлысь 1 лунсянь.

Коми Республикаса Юралысь В.М.Гайзер

Сыктывкар

2010 вося кöч тöлысь 29 лун

92-РЗ №

Коснырева 1496 пас